Charles Thomson Rees Wilson

pisi
Charles Thomson Rees Wilson (14. veebruar 1869 Midlothian – 15. november 1959 Edinburgh) oli šoti füüsik ja meteoroloog, Nobeli auhinna laureaat.

Aastal 1927 sai ta aurukambri leiutamise eest Nobeli füüsikaauhinna. Ta jagas auhinda Arthur Comptoniga, kelle avastatud Comptoni efektile õnnestus Wilsoni kambri abil kinnitus saada. 

Wilson õppis esialgu Manchesteri ülikoolis bioloogiat ja kavatses arstiks saada, hiljem aga õppis Cambridge'i ülikoolis füüsikat ja keemiat ning huvitus meteoroloogiast. Aastal 1893 hakkas ta pilvi uurima. Ta töötas muu hulgas Ben Nevise observatooriumis, kus uuris pilvede moodustumist. Seejärel proovis ta nähtut esile kutsuda laboris kinnises anumas. Tema katsetuste põhjal sündis aurukamber (Wilsoni kamber), mis võimaldas laetud osakeste teekonna nähtavaks muuta.

Tunnustus
1900 – valiti  Londoni Kuningliku Seltsi liikmeks
1927 – Nobeli füüsikaauhind

Välislingid
 Charles T. R. Wilson Nobeli auhinna lehel

Kategooria:Šotimaa füüsikud
Kategooria:Meteoroloogid
Kategooria:Nobeli füüsikaauhinna laureaadid
Kategooria:Sündinud 1869
Kategooria:Surnud 1959